# tall
## Català

   * Pronúncia:
       Oriental: central /ˈtaʎ/ balear /ˈtaʎ/, /ˈtaj/ Occidental: /ˈtaʎ/
   * Rimes: -aʎ
   * Etimologia: De tallar, segle XIII.

### Nom

tall m. ‎(plural talls)
* Vora tallant de la fulla d'una eina.
* Incisió feta pel contacte amb un objecte esmolat.
* Dibuix que representa l'interior d'un edifici, d'una peça o d'un cos qualsevol, per construir o ja construït, com si hagués estat tallat segons un pla determinat, generalment vertical.
* Superfície llisa formada pels fulls tallats d'un llibre al costat oposat del llom.
* Dret de la Generalitat de València que gravava la fabricació dels teixits, segons llur valor, destinats a la venda a l'engròs.
* Acció i manera de tallar les peces de roba per a un vestit, les de cuir i de pell per a un calçat i, en general, de qualsevol element amb el qual hom ha de confeccionar alguna cosa.
* Acció de tallar pedra, fusta o un altre material de construcció, donant-li la forma i les dimensions adequades.
* Manera de disposar la unió o les superfícies de contacte entre les dues peces d'un emmetxat o d'una empiuladura.
* Porció de tela, de cuir, de pell, necessari per a l'afaiçonament d'una peça de vestir, d'un calçat.
* Repartiment d'un impost o contribució, de manera proporcional als béns, entre els qui l'han de pagar.
* Tros de carn, peix, formatge, etc., tallat d'una peça sencera o d'un tros més gros.
* (golf) Nombre de cops màxim permès a un jugador per a passar a la fase següent en una competició de més d'una fase.

#### Sinònims

* carn, carnassa, carnatge, carnussa, carnús, molla, molsa, palpís, pellanc, polpa
* fragment, tros
* supressió

#### Compostos i expressions

* Tall histològic: Tall molt fi d'un teixit (d'un gruix de l'ordre de 10 µ), obtingut amb el micròtom, el qual, un cop tenyit, és observat al microscopi per tal d'estudiar-ne les cèl·lules que el componen, o, com en el cas de les biòpsies, altres característiques.

#### Traduccions

* Alemany: Schnitt $^{(de)}$ m.
* Anglès: cut $^{(en)}$
* Búlgar: рязане $^{(bg)}$ n. ‎(riazane)
* Castellà: corte $^{(es)}$
* Danès: hug $^{(da)}$ n., snitsår $^{(da)}$ n.
* Finès: leikkaus $^{(fi)}$, haava $^{(fi)}$
* Francès: entaille $^{(fr)}$, coupe $^{(fr)}$ f.
* Gallec: corte $^{(gl)}$ m., tallada $^{(gl)}$ f.
* Georgià: გაჭრა $^{(ka)}$ ‎(gatxra)
* Grec: κόψιμο $^{(el)}$ n. ‎(kópsimo), τομή $^{(el)}$ f. ‎(tomí)
* Hebreu: חיתוך‎ $^{(he)}$ m.
* Islandès: skurður $^{(is)}$ m.
* Italià: taglio $^{(it)}$ m.
* Llengua de signes catalana: TALL $^{(csc)}$
* Neerlandès: snee $^{(nl)}$ f.
* Noruec: kutt $^{(no)}$ n.
* Portuguès: corte $^{(pt)}$ m.
* Romanès: tăietură $^{(ro)}$ f.
* Rus: ре́зание $^{(ru)}$ n. ‎(rézanie)
* Suec: snitt $^{(sv)}$ n.
* Turc: kesme $^{(tr)}$
* Txec: řez $^{(cs)}$
* Anglès: cut $^{(en)}$
* Castellà: corte $^{(es)}$
* Francès: coupe $^{(fr)}$

### Verb

tall
* (balear, alguerès) Primera persona del singular (jo) del present d'indicatiu de tallar.

### Miscel·lània

* Síl·labes: 1

### Vegeu també

* Obres de referència: DIEC, GDLC, Optimot
* tall. Diccionari general de l'esport. Informació cedida per TERMCAT.
* Vegeu el Diccionari de sinònims de Softcatalà-OpenThesaurus: tall

## Anglès

   * Pronúncia: /tɔːl/ àudio (RU)
   * Etimologia: (pendent)

### Adjectiu

tall ‎(comparatiu taller, superlatiu tallest)
* Alt (d'alçada).